नोआमुंडी

नोआमुंडी (Noamundi) भारत के झारखंड राज्य के पश्चिमी सिंहभूम ज़िले में स्थित एक नगर है। यह इसी नाम की तहसील का मुख्यालय भी है।"Tourism and Its Prospects in Bihar and Jharkhand ," Kamal Shankar Srivastava, Sangeeta Prakashan, 2003"The district gazetteer of Jharkhand," SC Bhatt, Gyan Publishing House, 2002

 विवरण 
प्रशासनिक इकाई के रूप में नोआमुंडी एक प्रखंड है। यह एक छोटा सा खनन शहर है जो उड़ीसा की सीमा से लगा हुआ है। यह जमशेदपुर से लगभग 125 किमी, एवं चाईबासा से 64 किमी की दूरी पर स्थित है। नजदीक के शहरों में बड़ा जामदा, खरसाँवा, गुआ एवं किरीबुरू जगन्नाथपुर शामिल हैं। यहाँ के खानों का मुख्य उत्पाद लौह अयस्क है। स्थानिय आदिवासी भाषा हो है। प्रमुख आदिवासी त्योहार माघे पोरोब है।

 जनसांख्यिकी 
2001 के भारत की जनगणना के अनुसार, नोआमुंडी की जनसंख्या 16,228 थी जिसमें 52% पुरुष एवं 48% महिलाएँ हैं। नोआमुंडी की औसत साक्षरता दर 63% है जिसमें 73% पुरुष एवं 53% महिलाएँ साक्षर हैं। यहाँ की जनसंख्या का 14% 6 वर्ष की कम उम्र का है। भारत की 2011 जनगणना के अनुसार पूरी नोआमुंडी तहसील की जनसंख्या 1,26,994 थी।

 इन्हें भी देखें 
 पश्चिमी सिंहभूम ज़िला

 सन्दर्भ 

श्रेणी:झारखंड के शहर
श्रेणी:पश्चिमी सिंहभूम ज़िला
श्रेणी:पश्चिमी सिंहभूम ज़िले के नगर